als_Latn dik_Latn sag_Latn
Në Gjermani së shpejti martesa do vlejë për të gjithë, në Kanadë ekziston gjinia e tretë për transseksualët. Bota perëndimore gjithmonë e më tepër u jep të drejta orientimeve të ndryshme seksuale ose komunitetit LGBT- por jo edhe Zvicra (shih tabelën).
Të hënën në mënyrë befasuese kancelarja konservative Angela Merkel premtoi njohjen e martesës mes çifteve homoseksuale. Deklarata erdhi pak përpara zgjedhjeve parlamentare dhe vinte pas një hezitimi të gjatë të partisë së saj krishtero-demokrate. Kundërkandidati i saj Martin Schulz vjen nga partia e majtë SPD, e cila prej kohësh njihet për politikë favorizuese ndaj LGBT. Kisha reagoi për vendimin e Merkelit, megjithatë ajo është pritur mirë nga shumica e gjermanëve. Të premten (sot) pritet vendimi formal i Bundestagut për njohjen e martesës mes çifteve homoseksuale. Në Kanadë përpara dy javëve u miratua ligji për njohjen e gjinisë së tretë. Kush kërkon të natyralizohet, në Kanadë mund të zgjedh mes tre gjinive: mashkull, femër dhe "neutral".
Debati për njohjen e martesave mes dy burrave ose dy grave dhe më pas edhe adoptimin e fëmijëve prej tyre, pritet të jetë diskutim i gjërë në shumicën e vendeve europiane pas pak vitesh.
Sipas rangimit të shteteve që respektojnë më shumë komunitetin LGBT, në tre vendet e para janë Malta, Norvegjia dhe Britania, ndërsa çuditërisht Zvicra ndodhet në vendin e 26 sëbashku me Bosnjën, pas Shqipërisë, Malit të Zi ose Hungarisë. Në Zvicër gjithashtu largimi për shkak të orientimit seksual, nuk njihet si bazë për njohjen e azilit, përcjell botasot.info. Në këtë listë të përpiluar nga “Ilga”, Kosova rënditen në vendin e 29, një vend poshtë Serbisë me kryeministre lezbike. Në tre vendet e fundit ndodhen vendet e kaukazit si Armenia, Rusia dhe Azerbejxhani.
Në fillim çiftet e pederëve dhe lezbikeve marrin të drejtën e “partneritetit”. Kjo e drejtë në Zvicër njihet nga 2007. Por njohja e martesave të LGBT, nuk njihet akoma me ligj./Bota sot
als_Latn als_Latn als_Latn als_Latn als_Latn